b'\n_START_ARTICLE_\nJ.J. Hurtak\n_START_SECTION_\n\xc5\xbdivljenjepis in izobrazba\n_START_PARAGRAPH_\nHurtakovo delo obsega raznolik nabor disciplin, ki vklju\xc4\x8dujejo tudi okoljske vede, mednarodno pravo s podro\xc4\x8dja vesolja, pa tudi daljinsko zaznavanje  in nekonvencionalne hipoteze na podro\xc4\x8dju planetologije, arheologije, mistike (zlasti  na kabali osnovane ideje o gematriji ter merkabi), psevdo-znanstvenih pristopov, religije in filozofije. Hurtak sku\xc5\xa1a preko Akademije za znanost prihodnosti (Academy for Future Science) na mednarodni ravni spodbuditi ljudi, da bi sprejeli nove in pojavljajo\xc4\x8de se tehnologije._NEWLINE_Hurtak je obiskoval Univerzo v Minnesoti, kjer je magistriral in doktoriral na podro\xc4\x8dju zgodovine in orientalskih \xc5\xa1tudij (diplomiral 1968, podiplomskski \xc5\xa1tudij kon\xc4\x8dan 1990). Na Hurtakov intelektualni razvoj je po njegovih trditvah mo\xc4\x8dno vplival dogodek iz 02. na 03. januar 1973, ko naj bi se pred njim pojavil ofanimski angel Enoh, ki naj bi ga skozi duhovno potovanje pripeljal do arhangela Metatrona. Iz  svojih duhovnih spoznanj je \xc5\xbee leta 1973 napisal uspe\xc5\xa1nico \xc2\xbbKnjiga znanja: Enohovi klju\xc4\x8di\xc2\xab, ki med obravnava podro\xc4\x8dje merkavskega misticizma ter obstoj tim. aksiatonalnih linij. Preko teh informacij je J.J. Hurtak mo\xc4\x8dno vplival na razvoj duhovnih metod, ki uporabljajo aksiatonalne linije, npr. na ponovno povezavo, kvantno bioenergijo in na Tesla metamorfozo. Leta 1977 je na Univerzi Kalifornije doktoriral s podro\xc4\x8dja dru\xc5\xbeboslovnih ved in jezikoslovja. Leta  1992 je na Lutrovem semeni\xc5\xa1\xc4\x8du (Luther Seminary) magistriral iz teologije in sicer s tezo o strukturi zgodnje kopt\xc5\xa1\xc4\x8dine._NEWLINE_Bil je \xc4\x8dlan akademikov na Kalifornijskem in\xc5\xa1titutu znanosti in umetnosti s podro\xc4\x8dja kriti\xc4\x8dnih \xc5\xa1tudij in je direktor in scenarist nagrajenega filma o merkavskem misticizmu \xc2\xbbMerkaba: Potovanje zvezdnega semena\xc2\xab\xc2\xa0 (1998), Pojavil se je v ve\xc4\x8d dokumentarnih filmih, vklju\xc4\x8dno s filmom \xc2\xbbGlasovi iz Amazonije in onkraj\xc2\xab\xc2\xa0(2012; Voices of the Amazon and Beyond), \xc2\xbbSkrita roka (2013; The Hidden Hand) in \xc2\xbbSon\xc4\x8dno revolucijo (2012; Solar Revolution). Hurtak je sodeloval tudi z znano jazzovko Alice Coltrane pri pripravi njenega albuma \xc2\xbbSveti jezik vnebohoda (2007; Sacred Language of Ascension) in s Stevenom Halpernom za album \xc2\xbbSveto ime, svete kode\xc2\xab\xc2\xa0(2012; Sacred Name Sacred Codes). _NEWLINE_Hurtak je napisal ali prevedel preko petnajst knjig, vklju\xc4\x8dno s komentarji o  starodavnih misti\xc4\x8dnih in gnosti\xc4\x8dnih besedilih kot je Pistis Sophia. Leta 2006 je bil skupaj s fizikom Russellom Targom soavtor knjige \xc2\xbbKonec trpljenja: \xc5\xbeivljenje brez strahov v \xc4\x8dasu preizku\xc5\xa1enj (The End of Suffering: Fearless Living in Troubled Times). Bil je svetovalec pri uspe\xc5\xa1nici  Sidney Sheldon \xc2\xbbZarota o poslednjem dnevu\xc2\xab\xc2\xa0(The Doomsday Conspiracy)._NEWLINE_Leta 1970 je Hurtak sodeloval v Centru za \xc5\xa1tudije demokrati\xc4\x8dnih institucije (Center for the Study of Democratic Institutions). Hurtak trdi, da i\xc5\xa1\xc4\x8de sodelovanje med znanostjo in osve\xc5\xa1\xc4\x8denostjo. Nekatera Hurtakova dela so po svoji naravi metafizi\xc4\x8dna in  usmerjena v misticizem, dopolnjena z obse\xc5\xbenim delom na podro\xc4\x8dju primerjalnih religij in raziskovanj na podro\xc4\x8dju zunajzemeljskega \xc5\xbeivljenja. Leta 1995 je bil govornik v Washingtonu na zgodovinsko gledano prvi mednarodni konferenci o zunajzemeljskem \xc5\xbeivljenju \xc2\xbbKo se sre\xc4\x8dajo vesoljne kulture\xc2\xab\xc2\xa0(When Cosmic Cultures Meet), prispeval pa je tudi  v Journal of Space Law, ki ga izdaja Nacionalni center za daljinsko raziskovanje in mednarodno pravo s podro\xc4\x8dja ozra\xc4\x8dja in vesolja (National Center for Remote Sensing, Air and Space Law) in v Annals of Air and Space Law, ki ga izdaja McGillova univerza.\n_START_SECTION_\nAkademija za znanost prihodnosti\n_START_PARAGRAPH_\nLeta 1974 sta J.J. Hurtak in njegova \xc5\xbeena osnovala Akademijo za znanost prihodnosti ("Academy for Future Science" ali AFS), ki je neprofitna organizacija, ki podpira tehnolo\xc5\xa1ko raziskovanje, okoljske \xc5\xa1tudije in filozofijo.  _NEWLINE_Skupaj z drugimi je leta 2002 v Johannesburgu na Svetovnem sre\xc4\x8danju zdru\xc5\xbeenih narodov za trajnostni razvoj predstavil nove  tehnologije, prav tako pa je bil tudi govornik  na \xc2\xbb60th Annual DPI/NGO Conference on Climate Change\xc2\xab\xc2\xa0v  New Yorku leta  2007, kjer je predlagal nove metode za \xc4\x8di\xc5\xa1\xc4\x8denje voda v de\xc5\xbeelah v razvoju. Hurtak je bil leta 2012 govornik priOZN na konferenci  \xc2\xbbRio +20 Conference on Sustainable Development.\xc2\xab'